**Еңбек адамды бүтіндейді.**

 Мектепте оқытылатын әр пән қаншалықты маңызды және қажет болса, көркем еңбек пәні де оқушылар болашағы үшін соншалықты деңгейде. Бүгінгі көркем  еңбек пәні заман талабына сай икемделу үстінде

 Күн сайын жастардың жаңа қызығушылықтары мен принциптері пайда болатын қазіргі уақытта оларға мектеп қабырғасынан бастап өз еңбегі мен өзгелердің еңбегіне деген сүйіспеншілік пен құрмет сезімін ояту маңызды. Сондықтан қыздарға арналған көркем еңбек сабақтарымда мен осы маңызды кезеңдерге дайындыққа көп көңіл бөлемін. Оқушыларды қызықтырып, салат жасау немесе қамыр илеуге қызығушылығын ояту, оларды тоқуға, кесте тігуге және тігін тігуге үйрету маңызды.

 Кең ауқымды педагогикалық технологиялардың ішінде тұлғаға бағытталған оқыту технологиясы және оқыту процесін ұйымдастыру мен басқарудың тиімділігіне негізделген технологиялар, саралап оқыту технологиясы, оқу процесін даралау қолайлы болады. Оның алғашқысының міндеттері-оқушылардың интеллектісі мен сөйлеуін қалыптастыру және дамыту, сыни және шығармашылық ойлауды дамыту. Оған педагогикалық шеберханалар, модульдік оқыту, жоба әдісі, зерттеу ретінде оқыту жатады. Жыл соңында әр оқушы адам қызметінің әртүрлі салаларын зерттей отырып, тақырып бойынша жоба дайындайды.

 Көркем еңбек сабақтарда оқушылар  шығармашылық жұмысқа  кірісе  отырып, іске жарамсыз болып қалған тастанды заттарды өзгертіп жаңадан бұйым жасап шығарады,  әдемілік пен әсемдікті сезінеді  және өз қолымен  жасап шығады. Кез келген  бұйымды  жасамас  бұрын,оның  құрылымы туралы техникалық жоба  үлгісімен танысады. Бұндай  құжатқа  бұйымның сызбалары мен оның  технологиялық картасы  жатады. Яғни, нәтижесінде ескіріп қалған дүниеге екінші өмір сыйлайды деуге болады. Бұл да шабыттандырмай қоймасы анық.

 Еңбекке  немқұрайлы қарау- білімсіздіктің белгісі. Бүгін де  байқасаңздар, балалардың сабаққа ықыласы  төмен. Сонда  балада білім болмаса,бір кәсіптік  бағытқа  бағдар берілмесе,ондай бала  ертең қоғамда орнын қалай таппақ? Бұл әдетте, ойландыратын  жағдай. Сондықтан педагогикалық қызметімде оқушылардың еңбекқорлығы мен еңбекке деген құрметін дамытуға аса көңіл бөлемін.

«Қостанай қаласы әкімінің білім бөлімінің

 № 28 мектепөгимназиясы» ММ

 көркем еңбек пәнінің мұғалімі

 Булегенова Марал Серикоовна